‎આ સાંભળીને પ્રગતિ ડરી ગઈ અને તેણે કંઈપણ વિચાર્યા વગર કોલ પોલીસને ટ્રાન્સફર કર્યો અને થોડીવાર બાદ પોલીસનો કોલસેન્ટરના મેનેજર પર ફોન આવ્યો. ‎પ્રગતિ ઘરે ગઈ અને એના મગજમાં આ જ વાત ચાલતી હતી કે કોણ હશે એ માણસ ! પ્રગતિ ઠીકથી સુઈ પણ નહોતી શકતી, એ બિહામણા સ્વપ્નોથી ઘેરાઈ ગઈ હતી. સાંજે સાત વાગ્યે પ્રગતિ કોલસેન્ટરમાં ગઈ, પ્રગતિ જેવી પોતાના ડેસ્ક પર બેઠી અને ત્યારે ત્યાં કોલસેન્ટરના મેનેજર આવ્યા. મેનેજરે કહ્યું, મારી કેબિનમાં આવ ! પ્રગતિ ડરી ગઈ અને વિચારવા લાગી કે કાલની ઘટનાથી મેનેજર મને નોકરી માંથી કાઢી દે’શે તો હું ક્યાં જઈશ ? પ્રગતિ નર્વસ હતી..! મેનેજરે પ્રગતિને બેસવા કહ્યું. મેનેજરે કહ્યું, પ્રગતિ તારી બહાદુરીને લીધે આપણા કોલસેન્ટરનું નામ આગળ આવ્યું છે !